Kombinácia liekov na tlak
Dobrý deň.Je možné kombinovať tabletky na krvný tlak Ebrantil 60mg a Nebilet.
Dobrý deň,
ďakujeme za Vašu otázku.
Súbežné užívanie liekov Nebilet a Ebrantil môže zosilniť antihypertenzívny účinok. Uvedená kombinácia je vhodná pri nedostatočne kontrolovanom krvnom tlaku jedným z uvedených liekov a zároveň pokiaľ je liečba pod dozorom jedného ošetrujúceho lekára. Ten primerane upravuje dávky liekov, aby sa dosiahla dostatočná kontrola krvného tlaku a zároveň aby sa zabránilo vzniku hypotenzie. Zároveň je vhodné sledovanie krvného tlaku v domácej starostlivosti. V prípade častého výskytu hypotenzie alebo naopak nedostatočného zníženia vysokého krvného tlaku, vyhľadajte svojho lekára, ktorý zváži kombináciu liečiv alebo upraví dávkovanie.
Prajem pekný zvyšok dňa.
S pozdravom
PharmDr. Veronika Kiabová